钦定古今图书集成/明伦汇编/氏族典/第340卷 > 刘天孚
## 钦定古今图书集成/明伦汇编/氏族典/第340卷 > 刘天孚

按《元史刘天孚传》：“天孚，字裕民，大名人。由中书译史
为东平总管府判官，改都漕运司判官，知冠州，再知
许州。所至有治绩，迁江西行省左右司郎中，以母老
不赴。俄丁母忧。服除，起知河中府。视事始两月，阿思
罕为乱，天孚度不能拒，凡八遣人至晋宁乞援兵，不
报，天孚乃投水。事平，谥忠毅。”